Advanced Composition Explorer
Advanced Composition Explorer (ACE) jest istraživački program NASA-e čija misija je istraživanje Sunca i svemira, za proučavanje materije koja se sastoji od energetskih čestica iz solarnog vjetra, međuplanetarnog prostora i drugih izvora. Podatke u realnom vremenu iz ACE koristi Centar za predviđanje vremenskih prilika Nacionalne uprave za okeane i atmosferu (NOAA) za poboljšanje prognoza i upozorenja o solarnim olujama. ACE robotska svemirska letjelica lansirana je 25. augusta 1997. i ušla je u Lissajousovu orbitu blizu tačke L1 Lagrange (koja se nalazi između Sunca i Zemlje na udaljenosti od oko 1,5 miliona km od Zemlje) 12. decembra 1997. Svemirska letjelica trenutno radi na toj orbiti. Budući da je ACE u orbiti koja nije Keplerova i ima redovne manevre zadržavanja stanice, parametri orbite u se mijenjaju s vremenom. I u 2021. godini letjelica je još uvijek u dobrom stanju, i projektovano je da ima dovoljno pogonskog goriva da održava svoju orbitu do 2024.